01.04 . Flogið með FI - 520 kl. 07:25 til Frankfurt og lent þar kl. 13:00 . Ekið þaðan , með tilheyrandi stoppum , til Strassborgar í Frakklandi þar sem fljótaskipið Gerard Schmitter bíður okkar . Gerard Schmitter er nýjasta og glæsilegasta skipið í flota skipafélagsins Croisieurope . Við komuna þangað fá farþegar afhenta lykla að klefum sínum og við munum gista um borð næstu 4 nætur . Kvöldverður um borð og að honum loknum kynnir áhöfnin sig og skemmtun og lifandi tónlist verður í aðalsalnum , eins og reyndar á hverju kvöldi . 02.04 . Þegar við vöknum verðum við komin á siglingu niður eftir Rínarfljóti . Við siglum framhjá borgunum Speyer og Mainz og síðan niður eftir Rínardal til borgarinnar Koblenz , sem stendur á ármótum Rínar og Mósel , en þangað komum við síðdegis . Þar verður boðið upp á gönguferð um gamla bæinn og út á Þýzka hornið . Eftir kvöldverð gefst farþegum svo kostur á að líta í bæinn en gætið þess þó að koma aftur um borð áður siglt verður . 03.04 . Siglt í bítið af stað til baka upp eftir Rínarfljóti og eftir Rínardal , þar sem hann er talinn fegurstur . Komið til Rüdesheim um klukkan 14:00 . Þar verður farið í vínsmökkun en síðan er dagurinn frjáls og ýmislegt í boði . Kvöldverður um borð en kvöldið frjálst í Rüdesheim og tilvalið að líta í bæinn eftir matinn . Siglt af stað um miðnætti . 04.04 . Morgunverður og hádegisverður um borð og komið til Mannheim fljótlega eftir hádegi . Þaðan er farið í skoðunarferð til Heidelberg þar sem finna má einn frægasta kastala Þýzkalands og þar er einnig elzti og jafnframt einn virtasti háskóli landsins . Heidelberg er heillandi borg , sem er vel heimsóknarinnar virði . Siglt aftur af stað um klukkan 18:00 . Um kvöldið er svo “ gala ” - kvöld um borð þar sem boðið er til hátíðarkvöldverðar og hressilegrar kvöldskemmtunar . 05.04 . Komið til Strassborgar um morguninn . Haldið frá borði eftir morgunverð og innritast á hótel . Síðan verður farið í gönguferð um Strassborg , sem er falleg gömul borg þar sem mætast þýzk og frönsk menning enda er borgin á fornu átakasvæði þessara stórþjóða og hefur tilheyrt hvoru ríkinu um sig í gegnum tíðina . Kvöldverður á veitingastað . 06.04 . Ekið um klukkan 08:30 frá Strasbourg til Frankfurt þaðan sem flogið verður með FI - 521 kl. 14:00 til Keflavíkur og lent þar 15:35 . Verð 209.500 , - Innifalið í verði er flug , flugvallaskattar , sigling á Rín með gistingu í tveggja manna klefa í 4 nætur , allt innifalið um borð , morgunverður , hádegisverður , kvödverður og allir drykkir , gisting í tveggjamanna herbergi á hóteli í Strassborg ásamt morgunverði , kvöldverður í Strassborg , allur akstur og skoðunarferðir samkvæmt lýsingu , íslenzk fararstjórn . Aukagjald fyrir einsmanns klefa / herbergi 36.500 , -